钦定古今图书集成/明伦汇编/氏族典/第390卷 > 李从敏
## 钦定古今图书集成/明伦汇编/氏族典/第390卷 > 李从敏

按《五代史唐明宗家人传》：“明宗侄从敏，字叔达，为人
沈厚寡言，善骑射。初从庄宗为马步军都指挥使。明
宗入立，迁皇城使、保义军节度使。与讨王都，历镇横
海、义武、成德、归德、保义、昭义、河阳，封泾王。汉高祖时
为西京留守，封秦国公。周广顺元年卒，谥恭惠。”

===李仁矩===按《五代史李仁矩传》：“仁矩不知其世家，少事明宗为
客将，明宗即位，以为客省使、左卫大将军。明宗祀天
南郊，东西川当进助礼钱，使仁矩趣之。仁矩恃恩骄
恣，见藩臣不以礼。东川节度使董璋置酒召仁矩，仁
矩辞醉不往，于传舍与娼妓饮。璋怒，率衙兵露刃之
传舍，顾左右牵出斩之，仁矩涕泣拜伏谢罪，乃止。仁”
矩还，言璋必反，安重诲思有以制之，乃分东川之阆
州为保宁军，以仁矩为节度使。仁矩至镇，伺璋动静，
必以闻。璋惧，遂反攻阆州。仁矩出战，兵未交而溃，仁
矩被擒，并家属皆见杀。